পররাষ্ট্রমন্ত্রী বলেন, বৈঠকে জ্বালানি ও বিদ্যুৎ সহযোগিতা, সড়ক-রেল-নৌ যোগাযোগ সহযোগিতা, নিরাপত্তা সহযোগিতার বিষয়গুলো নিয়ে আলোচনা হয়। প্রতিটি ক্ষেত্রে সহযোগিতা আরও দৃঢ় করার ব্যাপারে ঐকমত্য হয়। দ্বিপক্ষীয় সহযোগিতার ক্ষেত্রে বাংলাদেশ-ভারতের সম্পর্ক নতুন উচ্চতায় পৌঁছেছে বলেও মন্তব্য করেন পররাষ্ট্রমন্ত্রী। তিনি জানান, যৌথ সীমান্ত নিরাপত্তা এবং আঞ্চলিক সন্ত্রাসবাদ দমনে দু’দেশের সহযোগিতার বিষয় নিয়ে গুরুত্বপূর্ণ আলোচনা হয়। সন্ত্রাসবাদ দমনে বাংলাদেশের জিরো টলারেন্স নীতির কথা আবারও স্পষ্ট করে জানানো হয়েছে বৈঠকে।